Književna nagrada V.B.Z.
V.B.Z. književna nagrada za najbolji neobjavljeni roman godine je književna nagrada za najbolji novi, originalni i neobjavljeni roman na hrvatskom jeziku i drugim štokavskim jezicima, te čakavskom i kajkavskom književnom jeziku. Nagrada se do­­djeljuje jednom godišnje. Natječaj je javan, rukopisi se predaju pod šifrom a najboljem romanu dodjeljuje se novčana nagrada u bruto iznosu od 100.000 kn. Nakladnička kuća V.B.Z. 2002. po prvi put je raspisala Natječaj za najbolji neobjavljeni roman godine. Na Natječaj su pristigla 72 rukopisa a žiri je jednoglasno za pobjednika proglasio roman Živi i mrtvi Josipa Mlakića, koji je poslan pod šifrom Dim.